CELEX: 32015R1408
Language: sl
Date: 2015-08-19 00:00:00
Title: Izvedbena uredba Komisije (EU) 2015/1408 z dne 19. avgusta 2015 o izdaji dovoljenja za DL-metionil-DL-metionin kot krmni dodatek za ribe in rake (Besedilo velja za EGP)

20.8.2015   
            
            
               SL
            
            
               Uradni list Evropske unije
            
            
               L 219/3
            
         IZVEDBENA UREDBA KOMISIJE (EU) 2015/1408
   z dne 19. avgusta 2015
   o izdaji dovoljenja za DL-metionil-DL-metionin kot krmni dodatek za ribe in rake
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za DL-metionil-DL-metionin kot krmni dodatek. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev DL-metionil-DL-metionina kot krmnega dodatka za vse vodne živalske vrste v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 27. januarja 2015 (2) navedla, da DL-metionil-DL-metionin pod predlaganimi pogoji uporabe nima škodljivega vpliva na zdravje živali in ljudi ali na okolje ter da je navedena snov lahko pomemben vir aminokisline L-metionin za vrste rib in rakov. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena DL-metionil-DL-metionina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  EFSA Journal 2015; 13(2):4012.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda.
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: aminokisline, njihove soli in analogi
                  
               
            
                  3c306
               
               
                  —
               
               
                  DL-metionil-DL-metionin
               
               
                  
                     Sestava dodatka
                  
                  Kristalinični prah iz kemične sinteze z najmanj 93 % DL-metionil-DL-metionina, največ 3 % DL-metionina in največ 3 % natrijevega sulfata (na osnovi suhe snovi)
                  
                     Lastnosti aktivne snovi
                  
                  DL-metionil-DL-metionin (2-[(2-amino-4-metilsulfanilbutanoil)amino]-4-metilsulfanilbutanojska kislina)
                  Kemijska formula: C10H20N2O3S2
                  
                  Število CAS: 52715-93-2
                  
                     Analitska metoda
                      (1)
                  
                  Za določanje količine DL-metionil-DL-metionina v krmnem dodatku: tekočinska kromatografija visoke ločljivosti z reverzno fazo v povezavi s fotometrično določitvijo pri 205 nm (RP-HPLC-UV).
                  Za mejo določljivosti DL-metionil-DL-metionina v premiksih, krmnih mešanicah in posamičnih krmilih: ionska kromatografija v povezavi z derivatizacijo po koloni in fotometrično detekcijo pri 570 nm (IEC-UV).
               
               
                  ribe in raki
               
               
                  —
               
               
                   
               
               
                   
               
               
                  Na označbi mora biti navedena vsebnost vlage.
               
               
                  9. september 2025
               
            
         (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.